Недалеку во Воден града
Недалеку во Воден града,
на североисточна страна,
дружина е поседнала
на зелена рудина.

Пред дружина е ставено
рудо јагне печено,
чаша вино наполнета
на трева је клаена.

Секој пијат и се радвит,
едно срце благословлјат,
за дружина се напиват
слобода посакуват.

Сите дружно да се збијме,
Битола да се најме,
в' Цариграда да тргниме,
Македонија ослободиме.

Поврзано
 Македонски народни песни
Македонски народни песни